section_heading: Povijest
paragraph_text: Prve medalje nastale su u doba kasnoga Rimskog carstva (4. – 5. stoljeće), izlijevale su se iz bronce, s likom cara ili mitološkim prizorom. Srednji vijek ih nema (osim nekoliko izuzetaka krajem 14. stoljeća). Medaljarstvo se naročito razvilo u doba renesanse u Italiji. Intenzivni razvoj medaljarstva datira od doba klasicizma početkom 19. stoljeća. Noviji medaljari se drže uglavnom tradicionalnih oblika, pri čemu teže za što oštrijom karakterizacijom portretiranog lika. U Hrvatskoj su medalje izrađivali Robert Frangeš Mihanović, Ivan Meštrović, Ivo Kerdić, Antun Augustinčić, Vanja Radauš, Želimir Janeš, Zdravko Brkić, Damir Mataušić i dr.